**PROJEKT OG LOGISTIKSPECIALIST MED LEDEREVNER OG VILJE TIL AGERE PÅ TVÆRS I JUTLANDIA**JUTLANDIA Terminal A/S søger, til en nyoprettet stilling, en energisk og struktureret operationel & administrativ medarbejder, der har lyst til at arbejde med projektopgaver og dokumentation inden for Olie & Gas- samt Wind Energisektoren – samt har lyst og evne til lejlighedsvis operationel ledelse af timelønnede medarbejdere.

Stillingen går på tværs af afdelingerne i Jutlandia, da vi aktivt ønsker at udfordre de traditionelle roller og organiseringer inden for Havnelogistik. Du vil primært få opgaver inden for Terminaltjeneste samt HSEQ-dokumentation, men paletten vil derefter udvide sig til også at omfatte Stevedore og Agentur relaterede opgaver, hvor fast rotation mellem afdelingerne evt. kan komme på tale.
Du vil få en dygtig og erfaren kollega i sammen rolle at sparre og arbejde sammen med.

**ARBEJDSOPGAVER**Din dagligdag kommer primært til at bestå af følgende opgaver:

* Koordinering af projekter samt ind- og udgående gods – internt og eksternt til kunder
* Operationel ledelse af timelønnet mandskab – supervision og instruktion i marken
* Operationel ressourcestyring af mandskab og maskiner
* Operativ logistiksupport til kunder
* Rapportering af afvigelser, hændelser og korrigerende handlinger i samspil med bl.a. HSEQ-afdeling
* Standard dokumentationsopgaver – herunder vedligehold af procedurer og instruktioner
* Tovholder beredskabsøvelser, sikkerhedsrapportering og rundering
* Afregning og sagsstyring af opgaver, herunder kontrol af afregninger og vores NAVISION platform
* Vedligehold af vores styringssystemer samt behandling af data og statistik

Der vil lejlighedsvis forekomme deltagelse i vagtordninger, hvortil du må påregne arbejde i weekender og uden for normal arbejdstid.

**DIN BAGGRUND OG PERSONLIGHED**Vi søger en person med en bred vifte af kompetencer, og som gerne må have erfaring indenfor havnelogistik, ledelse, shipping, projektarbejde og kvalitetssikring/ dokumentation.

Vi er en IT drevet virksomhed og det er derfor en fordel, at du er en erfaren bruger af ERP-systemer, og gerne Microsoft Dynamics. Du taler og skriver engelsk på business niveau.

Som person er du udadvendt, positiv kommunikerende, resultatorienteret og klar til at tage et ansvar. Både i de daglige opgaver og i rollen som leder i første linje.
Din forretningsforståelse og engagement gør, at du selvstændigt formår at bidrage til virksomhedens udvikling. Du trives specielt med arbejdet i ”maskinrummet”, hvor det er din drivkraft at finde den rigtige løsning og til stadighed at gøre en forskel for kunden.
Du forholder dig åbent og konstruktivt til videreudvikling og fornyelse, dog uden at miste fokus på efterlevelse af etablerede procedurer. Du brænder for at servicere vores kunder på tværs af organisationen. Endvidere lægger vi vægt på, at du er en teamplayer og evner at skabe gode interne og eksterne relationer. Du kommer til at indtage en central og spændende rolle i Jutlandia og skal være garant for forretning, samarbejde og udvikling på tværs af organisationen.

Du tilbydes et job i en virksomhed, som er inde i en spændende vækst fase, der giver rig mulighed for både faglige og personlige udfordringer. Vi er engagerede kolleger, og der hersker en positiv, fri og uformel omgangstone.

**TILTRÆDELSE**Vi venter gerne på den rette profil, men vil gerne starte samarbejdet med dig senest i det tidlige efterår 2021.

**ANSØGNING**
Du skal sende din ansøgning og CV til job@jut.dk.  Ansøgningsfristen er d. 30. juli.
Har du spørgsmål til stillingen, kan du kontakte Business Support & Sales Manager Claus T. Jensen på tlf. +45 2323 4791 eller mail ctj@jut.dk.